NaiveNeuron/SloPal huggingface dataset:
Kuriak, Milan, poslanec NR SR (2020-05-15):
Ďakujem za slovo. Pani poslankyňa Žitňanská, ďakujem vám, že máte záujem, srdce a ochotu pomôcť tým, ktorí to najviac potrebujú. Aj vám, pani komisárka, ďakujem za každý reálny krok a pomoc, ktorá sa vám podarila za vášho pôsobenia vytvoriť, pre, pre tých, ktorí to naozaj najviac potrebujú. Mám veľa osobných skúseností so zdravotne postihnutými, nakoľko som dlhé roky organizoval pobyty pre túto skupinu ľudí a naozaj priamo od rodičov, hlavne od opustených matiek som počul tie ťažké osudy a veľakrát som mal zimomriavky po tele, aj teraz momentálne, ako naozaj veľmi ťažké osudy a musíme upriamiť pozornosť na, na zdravotne postihnutých a znevýhodnených ľudí, lebo naozaj si to zaslúžia. Neviem pochopiť, ako, ako sa mohli stať situácie, že im bola odmietnutá základná pomoc na zľahčenie života a ich ťažkej situácie, či nejaké schodolezy, alebo iné zdravotné pomôcky, alebo odobraté parkovacie karty, ako naozaj toto je, to je, no použijem možno tvrdé slová, ale, ale krkavčie. Tak verím tomu, že je nás tu veľa v pléne a budeme robiť všetko pre to, aby sme týmto ľuďom pomohli zľahčiť ich ťažkú situáciu. Ďakujem.
Hrnčiar, Andrej, doterajší podpredseda NR SR (2020-03-20):
Pán poslanec Ján Podmanický.
Grendel, Gábor, podpredseda NR SR (2022-11-30):
Do rozpravy sú ešte ústne prihlásené pani poslankyňa Kolíková a pani poslankyňa Žitňanská. Vzhľadom na to, že je devätnásť hodín, prerušujem schôdzu a budeme pokračovať zajtra ráno o deviatej hodine. (Prerušenie rokovania o 19.01 hodine.)
Hrnčiar, Andrej, podpredseda NR SR (2017-04-06):
Pani poslankyňa Jurinová.
Tóth, Tibor, poslanec NR SR (2011-07-12):
Navrhujem v druhom čítaní, aby prerokoval výbor pre financie a rozpočet, Ústavnoprávny výbor Národnej rady a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 26. augusta 2011 a gestorský výbor do 31. augusta 2011. Prosím, dajte o mojom návrhu hlasovať.
Pročko, Jozef, poslanec NR SR (2024-05-14):
Môžte mi vrátiť čas, prosím?
M. Číž, podpredseda NR SR: (2009-04-24):
Vážení kolegovia, hlavne teda, takže máme ešte osem minút. Nasledujúcim bodom programu bude druhé čítanie o vládnom návrhu zákona o múzeách a o galériách a o ochrane predmetov kultúrnej hodnoty a o zmene zákona Národnej rady Slovenskej republiky č. 372/1990 Zb. o priestupkoch v znení neskorších predpisov . Parlamentná tlač tohto návrhu zákona je 890, spoločná správa výborov má č. 890a. Pán minister, máte teda opäť slovo a odôvodnite tento vládny návrh zákona.
Duchoň, Daniel, poslanec NR SR (2015-06-30):
Ďakujem, vážený pán predseda, v rozprave vystúpili dvaja páni poslanci, dajte, prosím, hlasovať o návrhu uznesenia k návrhu štátneho záverečného účtu Slovenskej republiky za rok 2014 tak, ako je uvedený v prílohe spoločnej správy.
Sulík, Richard, predseda NR SR (2010-12-07):
Ďakujem pekne. S faktickými poznámkami sa neprihlásil nikto, slovo má pán poslanec Baška.
Košútová, Magda, poslankyňa NR SR (2015-11-12):
Ďakujem pekne. Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru, aby sme pristúpili k tretiemu čítaniu ihneď. Dajte, prosím, o tomto návrhu hlasovať.
Šimečka, Michal, podpredseda NR SR (2024-06-14):
Ďakujem pekne. S faktickou poznámkou, pán poslanec Valášek, nech sa páči.
Baláž, Radovan, poslanec NR SR (2019-01-29):
Ďakujem za slovo, pán predseda. Dovoľte mi ako určenému spravodajcovi predniesť informáciu o prerokovaní zákona zo 4. decembra z roku 2018 o hazardných hrách, vrátený prezidentom Slovenskej republiky na opätovné prerokovanie Národnou radou Slovenskej republiky, tlač 1254. Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon zo 
4. decembra z roku 2018 o hazardných hrách na opätovné prerokovanie Národnou radou. Na základe toho predseda Národnej rady rozhodnutím č. 1311 z 21. decembra 2018 podľa § 8 ods. 2 zákona o rokovacom poriadku Národnej rady pridelil zákon na opätovné prerokovanie týmto výborom Národnej rady, a to ústavnoprávnemu výboru a výboru pre financie a rozpočet. Ako gestorský výbor určil výbor pre financie a rozpočet a súčasne určil lehotu na jeho prerokovanie. Výbory Národnej rady prerokovali uvedený zákon v lehote určenej predsedom Národnej rady.
Viskupič, Jozef, poslanec NR SR (2014-03-21):
Ďakujem. No, vidíš, Štefan, čo sa z tejto debaty stáva. Pani poslankyňa jedna, Hufková, myslím, tu cituje človeka, ktorý sa bojí neviem čoho, asi výsmechu svojich rovesníkov, ak som to správne pochopil. A možno je prečo sa smiať. Aj pán poslanec Přidal... (Prerušenie vystúpenia predsedajúcou.)
Grendel, Gábor, podpredseda NR SR (2021-06-30):
S faktickou poznámkou pán poslanec Erik Tomáš.
Halúz, Milan, poslanec NR SR (2014-10-21):
Ďakujem, pán predseda. V rozprave vystúpila jedna pani poslankyňa, pani poslankyňa Nicholsonová, nepodala žiadny návrh. Prosím, dajte hlasovať o postúpení návrhu zákona do druhého čítania.
Zmajkovičová, Renáta, podpredsedníčka NR SR (2013-05-28):
Ďakujem. Otváram rozpravu. Do rozpravy som dostala jednu písomnú prihlášku, za poslanecký klub SaS pán poslanec Martin Poliačik. A pani poslankyňa Gibalová ako navrhovateľka chce vystúpiť v rozprave ako prvá. Nech sa páči, máte slovo.
Bugár, Béla, podpredseda NR SR (2017-02-02):
Nech sa páči, prezentujme sa a hlasujme. (Hlasovanie.) Prítomných 146 poslancov, za 124, 15 proti, 6 sa zdržali hlasovania, 1 nehlasoval. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca.
Ľ. Kaník, minister práce,  sociálnych vecí a rodiny SR: (2004-03-11):
Vážený pán predsedajúci, vážená Národná rada, rekonštrukcia obvodového plášťa, požiarnych únikových ciest a komplexu budov nielen ministerstva práce, sociálnych vecí a rodiny, ale aj ministerstva regionálneho rozvoja, je investičná akcia. S prípravou a rozhodnutím o nej sa začalo a uskutočnilo sa už v predchádzajúcom volebnom období za bývalého vedenia ministerstva. Potreba rekonštrukcie je vyvolaná zlým stavebnotechnickým stavom fasády, ktorá sa prejavuje hlavne extrémnou netesnosťou okien, zatekaním a ďalšími technickými nedostatkami, čo spôsobuje jednak nadmernú spotrebu tepelnej energie, znehodnocovanie budovy prostredníctvom zatekania dažďových vôd do interiéru a poškodzovanie vnútorných omietok. Ďalším dôvodom realizácie rekonštrukcie je skutočnosť, že budovy nevyhovujú súčasným požiadavkám a normám z hľadiska požiarnej bezpečnosti, nakoľko nie sú vytvorené podmienky na včasnú evakuáciu osôb z budov. Existujúce schodiská nie sú oddelené  ako samostatné únikové cesty a nie je zabezpečené ich účinné odvetranie. V zmysle zákona č. 278/1993 o správe majetku štátu je správca majetku štátu povinný nakladať s majetkom štátu podľa tohto zákona, udržiavať ho v riadnom stave, využívať všetky právne prostriedky na  jeho ochranu a dbať, aby nedošlo k jeho poškodeniu, čo hrozí v prípade nerealizácie uvedenej investičnej akcie. Veľmi by sme boli radi, keby sme nemuseli vynaložiť prostriedky na túto rekonštrukciu, ale ako som už povedal, ešte v minulom období bolo rozhodnuté o nej, v minulom období prebehla už jedna verejná súťaž, ktorá bola zrušená, teraz prebieha druhá. Celkový odhadovaný náklad, ktorý je tu v tejto otázke uvedený, je rozložený do viacerých rokov alebo minimálne do dvoch rokov realizácie a ide o celý komplex budov, ktorý poznáte ako tri budovy, ktoré sa v danom priestore nachádzajú. Ani štát sa nemôže správať k majetku, ktorý vznikol z daní všetkých daňových poplatníkov, tak, že tento majetok sa znehodnotí. Pretože, prizeranie sa na jeho znehodnocovanie znamená následne väčšie náklady ako jeho priebežné udržiavanie v riadnom stave a rekonštruovanie skôr, ako vzniknú havarijné  stavy. Tu je smutné, že ten havarijný stav už de facto nastal. Ďakujem za pozornosť.
Vitteková, Anna, poslankyňa NR SR (2011-07-12):
Ja úplne krátko k uvedenému návrhu vládneho zákona, k vládnemu návrhu zákona s tým, že dá sa súhlasiť s mnohými ustanoveniami, ale niektoré ustanovenia, o ktorých sa dá predpokladať, že jednoznačne sú autorstvom z dielne ministerstva vnútra, by som považovala za ustanovenia, ktoré kriminalizujú občanov. Po ďalšie, myslím si, že rozširovanie informačno-technických prostriedkov tam, kde by mala byť činnosť polície sústredená na operatívno-pátracie a kriminalistické metódy, nahrádzať rozširovaním ITP skutočne nie je namieste. Ďakujem.
Paška, Pavol, predseda NR SR (2014-06-24):
(Hlasovanie.) 128 prítomných, 77 za, 51 sa zdržalo. Návrh sme schválili.
Hrnčiar, Andrej, podpredseda NR SR (2020-02-20):
Pán poslanec Vážny.
Figeľ, Ján, podpredseda NR SR (2013-10-15):
Ďakujem pekne. Chcem sa teraz spýtať, či sa niekto hlási do rozpravy ústne. Uzatváram možnosť hlásiť sa ďalej. Je tam meno Martin Fecko. Nech sa páči, pán Fecko, máte slovo.
Baláž, Radovan, poslanec NR SR (2019-12-03):
Ďakujem pekne za slovo. V rozprave nevystúpil žiaden poslanec, preto rovno pristúpime k hlasovaniu o jedinom bode zo spoločnej správy s návrhom gestorského výboru schváliť.
Šuca, Peter, poslanec NR SR (2015-06-15):
Ďakujem pekne, pani predsedajúca. Pán poslanec Galko, to, čo ste tu predviedli zhruba tých 34 minút, to bol ten odborný diskurz, to bola tá odborná diskusia na tému Gorila, kauza Gorila, po ktorej ste tak srdcervúco žiadali na výbore pre obranu a bezpečnosť, asi to, tak to mám vnímať? Z môjho pohľadu ste tu robili časovú pracovnú snímku špeciálneho prokurátora Kováčika, z môjho pohľadu ste tu nazvali kauzy kauzami z vášho pohľadu, čo sa stalo, a líčili ste si svoje boľačky a lízali ste si svoje rany z čias ministrovania na obrane. Pretože som čakal, keď ste chceli odborne debatovať ku Gorile, že sa budete venovať kauzám ako privatizácia Slovenskej elektrizačnej prenosovej sústavy SEPS, Slovenských elektrární, privatizácia teplární, Transpetrolu, bratislavskému letisku, resp. privatizácia polikliník. Čiže k tomu tu nedošlo. Vaša optika, vaša optika, vaše videnie sveta a vaše boľačky, ako som povedal. Práve preto, že každý má nejakú svoju minulosť, aj vy máte svoju minulosť, a mám pocit, že aj za vami nie je nepopísaný list vo vašej knihe, ktorá sa volá fungovanie na Ministerstve obrany Slovenskej republiky, tak poďme chvíľu k vám. Prvá kauza, vážna kauza, ktorá otriasla spravodajskými kruhmi a slovenskou spoločnosťou: odpočúvanie, zneužívanie Vojenskej spravodajskej služby, odpočúvanie politikov, novinárov, sekretárky, kdekoho, nákup nákladných áut Aktis, Man za niekoľko miliónov priamym zadaním, nákup pneumatík na sklad, ktoré nemajú žiadne opodstatnené využitie, predaj útočných pušiek SA-58 za 10 eur, mám taký pocit, že to bolo takisto napriamo, pretože nikto nemal záujem za takú smiešnu sumu kupovať tieto útočné pušky. Možno, pán poslanec Galko... (Prerušenie vystúpenia časomerom.)
Vitteková, Anna, poslankyňa NR SR (2014-09-16):
Ďakujem pekne. Prečítam zápisnicu o výsledku tajného hlasovania o návrhu na voľbu kandidátov na členov disciplinárnych senátov, podotýkam, súdov, ktoré sa konalo 16. septembra 2014. Na tajné hlasovanie o návrhu na voľbu kandidátov na členov disciplinárnych senátov bolo vydaných a poslanci si osobne prevzali 80 hlasovacích lístkov, teda na voľbe bolo prítomných 80 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na členov disciplinárnych senátov všetci poslanci odovzdali hlasovacie lístky. Z 80 odovzdaných hlasovacích lístkov boli 3 neplatné a 77 platných. Podľa platných hlasovacích lístkov overovatelia zistili, že za Branislava Cepeka, za Mareka Ďurana, za Antóniu Kandravú, za Marcelu Kosovú, za Štefana Kridlu, za Martina Píryho, za Miriam Srogončíkovú, Ľuboslavu Vankovú a Danicu Veselovskú hlasovalo 77 poslancov, proti návrhu nebol nikto, nikto sa ani nezdržal hlasovania. Na voľbu kandidátov na členov disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za kandidátov na členov disciplinárnych senátov všetci menovaní, ako som ich prečítala, zvolení. Overovatelia poverili mňa, aby som oznámila výsledok hlasovania. Ďakujem.
Baránik, Alojz, poslanec NR SR (2022-06-16):
Pán minister, mňa veľmi potešilo to tvoje vystúpenie aj v tom, ako vecne si ukázal, čo ministerstvo robí a ako si poukázal na to, že to, čo ministerstvo robí, je realita. Na rozdiel od pána navrhovateľa, ktorý tu hovorí o utópii, o tom, čo by sa mohlo robiť, čo by sa malo robiť, samozrejme, proti Európskej únii, za Putina, skrátka je jasné, že toto je reálna vláda, zatiaľ čo Ficova vláda, keď bola, tak to bola vláda len o kradnutí v časoch blahobytu a s výsledkami, aké si tu jasne demonštroval. Čiže veľmi pekne ďakujem za vystúpenie, ktoré potvrdilo jasné európske smerovanie Slovenska v ťažkých časoch, na rozdiel od vlád Fica, ktorý v blahobyte Slovensko rozkrádal a ktorý teraz drukuje Putinovi proti Európe.
Ďuriš Nicholsonová, Lucia, podpredsedníčka NR SR (2017-02-07):
Ďakujeme aj my, pán poslanec. S faktickými poznámkami na vás budú reagovať štyria páni poslanci. Končím možnosť prihlásiť sa s faktickou poznámkou. Pán poslanec Baránik.
Blanár, Juraj, podpredseda NR SR (2023-02-14):
Pán navrhovateľ Baránik, chcete reagovať? Nech sa páči. Počkajte, ale vy nie ste Kolíková. Máte svoju hlasovaciu kartu? (Reakcia navrhovateľa.) Nič sa nedeje. (Krátka pauza, navrhovateľ si priniesol hlasovaciu kartu.) Aby aj tí, čo sledujú schôdzu, videli správne titulok a toho, ktorý reční. Nech sa páči, prihláste sa a môžete reagovať na faktické.
M. Číž, podpredseda NR SR: (2008-10-28):
Teraz ešte by som snáď mal otvoriť rozpravu s tým, že písomne sa prihlásil do rozpravy pán poslanec Nagy. Zároveň ale vzhľadom na to, že máme 19.01 hodín, musím teda prerušiť rokovanie s tým, že po vystúpení pána poslanca Nagya po otvorení tohto bodu programu sa budú môcť prihlásiť rečníci do rozpravy ústne. Takže, vážené kolegyne, kolegovia, prerušujem rokovanie o tomto bode programu vzhľadom na to, že je 19.00 hodín. Želám vám príjemný večer. Zajtra ráno pokračujeme bodom ministra obrany, potom pokračujeme v prerokúvaní sociálnych zákonov, ktoré bude uvádzať pani ministerka Tomanová. Príjemný večer. (Prerušenie rokovania o 19.02 hodine.)
Antošová, Eva, poslankyňa NR SR (2019-03-26):
Ďakujem, ďakujem pekne. Ja sa pokúsim stručne. Vrátim sa ešte na začiatok tej rozpravy, čo pán kolega Zsolt Simon povedal ohľadom tých pokút. Prosím vás, väčšina pokút sa odvíja od výšky neoprávneného plnenia a má spodnú hranicu s tým, že musíme si uvedomiť, že v súčasnej situácii, aká je, tá výška pokút je podľa všetkého nedostatočná a nemá prevenčný charakter. Ďalej, čo sa týka toho, tých kontrolórov, takisto troška som tu pocítila nejaké zavádzanie, pretože kontrolór, každý, kto ide vykonávať túto kontrolu, je viazaný predsa zákonom a musí sa preto, nie je pravda, že nejaká pani upratovačka pôjde teraz robiť kontrolu, ten kontrolór je viazaný zákonom, nerobme cirkus zase z tohto štátu, a musí sa preukázať poverením a služobnými preukazom. To vyplýva zo zákona o kontrole. A potom ešte, čo sa týka tých medzinárodných teda obchodných reťazcov, že nemusia mať v Bratislave zmluvy. Prosím vás pekne, keď ide o obchodné reťazce medzinárodné, tak či príde, či má sídlo vo Viedni, v Mníchove alebo príde kontrola do Bratislavy, v Bratislave v obchodnom reťazci takisto tú zmluvu tie obchodné reťazce musia mať u seba. To tiež vyplýva zo zákona a ja si myslím, že pri poctivých obchodníkoch to nemôže byť žiadny problém. Stále mám pocit z tých rozpráv, ako keby sme sa niečoho obávali, niečoho báli a zastávali sa tých silných. Ale ešte raz opakujem, že tento celý návrh zákona, tento zákon vyšiel práve z potreby, z potreby, aby mi bolo rozumieť, slovenských potravinárov a my sme im vyhoveli. A to je úplne všetko.
P. Hrušovský, predseda NR SR: (2006-02-07):
Rozhodol som sa dnešným dňom podať demisiu a odstúpiť z funkcie predsedu Národnej rady Slovenskej republiky. O dôvodoch, ktoré ma k tomu viedli, je v tejto chvíli asi zbytočne hovoriť, všetci ich dobre poznáte. Predtým ako som sa rozhodol tento úkon urobiť, podpísal som rozhodnutie, podľa ktorého som v zmysle príslušných článkov Ústavy Slovenskej republiky poveril výkonom všetkých právomocí vyplývajúcich z ústavy a zo zákonov podpredsedu Národnej rady Slovenskej republiky Bélu Bugára. Keďže v priebehu rozhodovania vznikli isté ústavné pochybnosti, či mojím odstúpením z funkcie nemôže byť zmarené, resp. spochybnené konanie parlamentných volieb v tomto roku práve z dôvodu, že táto kompetencia patrí výlučne predsedovi Národnej rady, podpísal som ďalšie dve rozhodnutia, ktorými som vyhlásil konanie parlamentných volieb na 16. septembra 2006 a ďalej som vyhlásil aj konanie volieb do orgánov samosprávy. Panie poslankyne, páni poslanci, týmto som chcel odstrániť akékoľvek ústavné pochybnosti, prípadné nejasnosti, ktoré by súviseli s abdikáciou z funkcie predsedu Národnej rady Slovenskej republiky. Tým však nechcem povedať, že toto rozhodnutie je definitívne, pretože toto rozhodnutie môže zmeniť táto Národná rada prijatím zmeny ústavy alebo ústavného zákona o skrátení volebného obdobia. Ja som chcel týmto svojím rozhodnutím naozaj len odstrániť všetky pochybnosti, ktoré z tohto môjho rozhodnutia mohli vzniknúť, a nechcel som tak dopustiť ústavný chaos, ktorý by mohol v krajine nastať. Panie poslankyne, páni poslanci, dovoľte, aby som sa vám všetkým poďakoval za spoluprácu, ktorú som s vami mal. V prvom rade podpredsedom Národnej rady, potom predsedom výborov, ale aj vám všetkým ostatným. Teším sa na dobrú spoluprácu v parlamentných laviciach. Všetko dobré. (Potlesk).
Mizík, Stanislav, poslanec NR SR (2017-10-11):
Ďakujem za slovo. Táto debata je scestná a trápna! Toto je čistý chaos. Toto trápi občanov Slovenskej republiky? Toto trápi občanov Slovenskej republiky pri súčasnej mizérii, ktorá tu vládne? A teraz zopakujem to, čo som povedal včera pri debate o vyznamenaniach. Prezident Kiska nemá čo vracať na opätovné prejednanie! Nemá na to morálne právo! Keď má niečo vrátiť, tak nech vráti sám seba na pumpu do USA. A pán Dostál, čo ste vraveli, že narastá extrémizmus. Áno, narastá extrémizmus takých zahraničných agentov, ako ste vy, pán Dostál. Ďakujem za slovo.
Tomáš, Erik, poslanec NR SR (2023-05-18):
Vážený pán Cmorej, vy celú svoju politickú kariéru predvádzate neuveriteľnú drzosť a aroganciu, ale to, čo ste predviedli teraz, to je doslova hanebnosť. Že sa nehanbíte, pán Cmorej, že vás hanba nafackuje! Nielen to, že ste sa snažili osočiť mňa, ale to, že ste osočili ešte aj ministerstvo práce. To ministerstvo práce, ktoré vám pripravilo aj tento váš pozmeňujúci návrh. Tak toto je niečo neskutočné, ale to tak zodpovedá vaším charakterovým vlastnostiam. Pán Cmorej, vy tu chcete hovoriť niečo o odbornosti? Vy dobre viete, pán Cmorej, kto dokafral ten 1. január, kto najviac dokafral tú riadnu valorizáciu 1. januára, ste to vy, pán Cmorej, pretože pokiaľ nedôjde k úprave tohto zákona, pán Cmorej, tak sa dôchodky zvyšovať na základe starých údajov, nie na na základe už zvýšenej sumy dôchodkov 1. januára tohto roka, ale na základe starých údajov, čo by znamenalo oveľa nižší nárast dôchodkov. Vy tu chcete hovoriť niečo o odbornosti?! Vy sa practe z toho parlamentu, lebo to, čo vy predložíte, to je čistý bordel, pán, pán Cmorej! A to, že vám teraz to ministerstvo práce opravilo, a to predkladáte, ešte ich aj kritizujete, tak to je niečo neskutočné. To, to je pre mňa doslova nepochopiteľné. A, pán Cmorej, áno, vznikla tu jedna spoločná koalícia. Viete, za koho? Za dôchodcov. Pretože keď prejde tento návrh, tak sa dôchodky zvýšia o 10,6 %, v priemere o 60 eur. Toto je jediná koalícia. Ale ja nerozumiem, kde SaS zrazu objavila tých dôchodcov, že sa im vôbec vy venujete. Veď pani poslankyňa Zemanová, vaša predsedníčka... vášho poslaneckého klubu povedala, že dôchodcovia majú stáť bokom, lebo nemajú význam pre krajinu, že si vy vôbec dovolíte nejakých seniorov riešiť a niekoho tu napádať, hanbite, sa pán Cmorej, za to, čo ste tu predviedli. Hanbite sa!
Paška Pavol, predseda NR SR (2014-06-03):
(Hlasovanie.) 127 prítomných, 49 za, 3 proti, 75 sa zdržalo. Tento bod sme neschválili.
Pellegrini, Peter, predseda NR SR (2023-12-07):
Pani predsedníčka výboru Puškárová.
V. Tomanová, ministerka práce, sociálnych vecí a rodiny SR: (2009-10-29):
Skončila som, pani predsedajúca.
Krajčí, Marek, poslanec NR SR (2016-03-23):
Sľubujem. (Potlesk.)
Ľ. Vážny, poslanec: (2003-10-21):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky č. 350/1996 o rokovacom poriadku. Zo znenia návrhu zákona je zrejmý účel navrhovanej úpravy, všeobecná časť dôvodovej správy obsahuje cieľ predloženého návrhu zákona, zhodnotenie súladu s ústavou, so záväznými právnymi predpismi a medzinárodnými zmluvami, ktorými je Slovenská republika viazaná. Zákon nebude mať vplyv na štátny rozpočet, nebude mať vplyv na zamestnanosť, nevyžiada si nové pracovné miesta v štátnej správe a nebude mať žiadne dôsledky na životné prostredie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a s právom Európskej únie, z ktorej vyplýva, že problematika návrhu zákona je upravená v práve Európskych spoločenstiev, nie je upravená v práve Európskej únie, je prioritou aproximácie práva podľa článku 70 Európskej dohody o pridružení vo veci duševné vlastníctvo. Problematika návrhu zákona patrí medzi opatrenia druhej etapy kapitoly 19, duševné a priemyselné a obchodné vlastníctvo v príprave asociovaných krajín strednej a východnej Európy na integráciu do vnútorného trhu únie. Podľa skríningu je problematika obsiahnutá v kapitole 5, právo obchodných spoločností. Návrh zákona je svojou problematikou zahrnutý do Národného programu pre prijatie aquis communautaire, nie je prioritou podľa Partnerstva pre vstup, je prioritnou úlohou vlády Slovenskej republiky vyplývajúcou z pravidelnej správy Európskej komisie o pripravenosti Slovenskej republiky na členstvo v Európskej únii. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. a), b), c) rokovacieho poriadku na tom, že po rozprave odporučí uvedený návrh zákona prerokovať v druhom čítaní, podľa písm. c) citovaného paragrafu. V súlade s rozhodnutím predsedu Národnej rady Slovenskej republiky z 11. septembra 2003 č. 377 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Ďakujem.
I. Gašparovič, poslanec: (2001-10-17):
Takže niečo takéto dať do Národnej rady a chcieť to zákonom odsúhlasiť je podľa mňa neprijateľné. Veď takisto čl. 73 v ods. 2 hovorí, že „poslanci sú zástupcovia občanov, mandát vykonávajú osobne podľa svojho svedomia, presvedčenia a nie sú viazaní príkazmi“. Teda dať im zákonom príkaz, že sa musia zúčastniť hlasovania, myslím si, že je tiež proti ústave. Neviem, z čoho predkladateľ vychádzal, ak si nevšimol aj tieto ustanovenia. Ustanovenia ústavy. A na druhej strane zase urobiť zákonom formu hlasovania stanovenú na konkrétny deň a čas, to svedčí o tom, že nemáme záujem o prerokúvanie týchto právnych noriem, ktoré predkladáme. Pozrite si ten zmätok. Poslanci sa zídu len na hlasovanie a nevedia, o čom hlasujú. Nakoniec pán spravodajca povedal, že sa to aj tak dá podľa súčasného rokovacieho poriadku. Súhlasím. Ale je to zlá prax. Zlá prax, pretože skutočne poslanci hlasujú o tom, o čom niekedy ani nemajú predstavu, čo obsahuje tento zákon.
R. Zajac, minister zdravotníctva SR: (2005-09-22):
Chcem ale upozorniť, že nie sme ani na parlamentnej pôde okrem poslaneckého prieskumu oprávnení dávať dáta nemocníc a výšku ich dlhov, ktoré boli oddlžované, čísla faktúr a zoznamov veriteľov.
Danko, Andrej, predseda NR SR (2020-02-20):
Ďakujem. S reakciou na faktické pani poslankyňa Cigániková.
Shahzad, Silvia, poslankyňa NR SR (2019-02-05):
Vážený pán predsedajúci, v rozprave nevystúpil nikto. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Maďarič, Marek, poslanec NR SR (2011-09-13):
Pán minister Mikloš, akokoľvek by ste chceli Roberta Fica odvolávať z funkcie premiéra, tak to nemôžete, pretože nie je premiérom Slovenskej republiky. Nemôžete ani ľudí opíjať rožkom, a dokonca ani takými sofistikovanými výkladmi, že im vlastne stúpajú mzdy, pretože ľudia veľmi dobre vedia, že ich životná úroveň sa prepadáva. A nemôžete ani obhájiť politický klientelizmus akoukoľvek výhodnosťou, pretože politický a váš stranícky klientelizmus, akýkoľvek klientelizmus je vo svojej podstate nevýhodný. Ale jedno vám musím „uznať“, že vy ste taký sebavedomý a suverénny človek, že vy ste ten klientelizmus, ktorý vznikol vo vašom rezorte, že vy ste dokázali to, že tento klientelizmus premiérka vlády Slovenskej republiky posvätila. A aj preto ju dnes odvolávame.
Ledecký, Vladimír, poslanec NR SR (2021-12-03):
Pán predseda, dajte, prosím, hlasovať o návrhu zákona ako o celku, odporúčanie gestorského výboru nie je.
M. Hort, podpredseda NR SR: (2009-04-24):
Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi vládou Slovenskej republiky a vládou Vietnamskej socialistickej republiky o zamedzení dvojitého zdanenia a zabránení daňovému úniku v odbore daní z príjmov . Návrh vlády je pod tlačou 910 a spoločná správa, ktorú ste dostali do lavíc, je ako tlač 910a. Návrh vlády odôvodní takisto pán minister Počiatek, ktorého prosím, aby sa ujal slova. Nech sa páči.
Kollár, Boris, predseda NR SR (2021-10-27):
... preruším to. A máte väčší predpoklad, že budete hovoriť viacerým poslancom ako, ako teraz. Takže ak dovolíte, prerušujem schôdzu do zajtra rána do 9.00 hod. (Reakcia z pléna.) Najprv pôjde o 9.00 hod. pôjde tuším termínovaný, mám pocit, minister fina... Nie, nie, Mikulec. On, na 10.00 hod. je minister, minister financií a potom... (Reakcie z pléna.) Máte pravdu, Kolíková, hej. (Reakcie z pléna.) Mám termín. Nemôžem, bohužiaľ. Keby ma mohol niekto zastúpiť, ale neni kto. A už ma tam čakajú. Pán kolega, dúfam, že som vás neurazil, ale, ale určite ich bude potom viacej ľudí v sále ako teraz. (Reakcia z pléna.) (Prerušenie rokovania o 19.02 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 21
Bugár, Béla, podpredseda NR SR (2016-04-28):
Prezentujme sa a hlasujme o návrhu zákona ako celku. (Hlasovanie.) Prítomných 143 poslancov, za návrh 79, proti 45, zdržali sa 19. Konštatujem, že sme schválili vládny návrh novely zákona o organizácii činnosti vlády. Ďalej teraz prosím povereného člena výboru pre hospodárske záležitosti poslanca Miroslava Ivana, aby uviedol hlasovanie v prvom čítaní. (Hlasovanie o návrhu poslancov Národnej rady Slovenskej republiky Jozefa Viskupiča, Eduarda Hegera a Karola Galeka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov , tlač 34.)
A. Belousovová, podpredsedníčka NR SR: (2008-01-31):
Slovo má pán poslanec Mikloško.
Tabák, Romana, poslankyňa NR SR (2022-10-20):
Ja by som za mňa chcela povedať, že ja som žila štyri roky v New Yorku, rok v Anglicku a je veľmi dôležité, aby sme šírili slovenské tradície aj v zahraničí, takže ja určite tento zákon podporím. A Slováci žijúci v zahraničí sú veľmi dôležití a týmto ich aj pozdravujem. Hlasovať o tomto zákone budeme o jedenástej hodine. Ďakujem.
Náhlik, Peter, poslanec NR SR (2016-10-19):
Ďakujem. Pán predsedajúci, dajte, prosím, hlasovať o tom, že Národná rada berie na vedomie Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2015.
Dostál, Ondrej, poslanec NR SR (2016-09-08):
Postup podľa zákona by bol, samozrejme, v súlade so zákonnou úpravou, bol by v rukách ministerstva vnútra a súdov. Predpokladám, že strana, ktorá by bola, ktorá by kriticky sa vyjadrovala k vpádu Turkov v 16. storočí, neviem, prečo by to robila, ale keby to robila, tak predpokladám, že toto samotné by nebol dôvod na zákaz politickej strany. A teda ešte rád by som zareagoval na vlastne ten môj úvodný vstup, keď som sa vyjadroval k tomu prihláseniu. Ja som to nemyslel, že sa nemajú právo prihlásiť alebo že sa nemôže stať technický problém, len som teda chcel apelovať na vedenie parlamentu, aby rovnako ústretovo pristupovalo ku všetkým prípadom, teda bez ohľadu na to, ktorý poslanec avizuje, že sa nestihol prihlásiť z dôvodov, že mu nefungovalo technické zariadenie. To je všetko, nič viac v tom nebolo.
Žitňanská, Jana, poslankyňa NR SR (2013-10-24):
Keďže bola prerušená schôdza, medzitým je procedurálny návrh nejaký. Bola prestávka. Procedurálny.
P. Hrušovský, predseda NR SR: (2005-05-18):
Nech sa páči, pán poslanec, máte slovo.
Šudík, Tomáš, poslanec NR SR (2023-03-22):
Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu k uvedenému zákonu (tlač 1343). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Susko, Boris, poslanec NR SR (2012-09-12):
Ďakujem pekne, pani predsedajúca. Ja sa len v krátkosti chcem dotknúť, pani poslankyňa, toho čo ste hovorili o príleve nových advokátov z hľadiska predlžovania doby a o vymožiteľnosti práva. Ono prílev nových advokátov, či bude v trojročnej lehote alebo päťročnej lehote, bude ten istý, akurát sa to o dva roky posunie, takže tam nevidím nejakú zásadnú zmenu. Skôr naopak, hovorili ste o tom, že treba niečo robiť s vymožiteľnosťou práva. Ja si myslím, že kvalita poskytovaných právnych služieb zo strany advokátov občanom, je jedným z dôležitých nástrojov posilňovania vymožiteľnosti práva a práve preto je to otázka, samozrejme, názoru, že či tri, štyri alebo päť rokov, ale čím dlhšia tá príprava toho koncipienta na výkon advokátskeho povolania bude, tým bude ten advokát neskôr kvalitnejší, si myslím, s viac praktickými skúsenosťami a tým bude môcť aj kvalitnejšie tie právne služby poskytovať a tým sa aj prispeje, samozrejme, nie je to jediný nástroj a nie je to ani recept na úspech, ale tým sa určite aj pomôže k vymožiteľnosti práva. Ďakujem.
Dobeš, Peter, poslanec NR SR (2020-06-09):
Dovoľte k tomu množstvu názorov, ktoré tu už odzneli, ešte pár poznámok. Pani poslankyňa, veľmi dobre a krátko, výstižne si urobila takúto analýzu k problematike aj, ktorá je tu prerokovaná. Ja vnímam voľnú nedeľu, ktorá umožňuje človeku vnímať život z inej perspektívy, iným spôsobom prežívať svoje vzťahy k ľuďom a k sebe samému. Bez voľnej nedele má týždeň iba sedem pracovných dní. Spoločná voľná nedeľa posilňuje súdržnosť spoločnosti, dáva priestor na dlhší pobyt v prírode alebo na šport, znižuje riziko dlhodobého vyčerpania, vyhorenia, má priaznivý vplyv na zdravie a bezpečnosť pracovníkov. Nedeľa by mala byť prostriedkom na udržanie členov rodiny pokope, pokiaľ majú oboch rodičov, tak len nedeľa je dňom, keď môžu otec a matka tráviť spolu čas s deťmi. Voľná nedeľa je takisto ochranou pred prílišným pracovným vyčerpaním. Niektoré podniky si to už uvedomili aj na Slovensku a zariadili pre svojich zamestnancov voľnú nedeľu alebo sa ju chystajú v budúcnosti zaviesť. Je samozrejmé, že sú služby, ktoré obyvateľstvo potrebuje aj v nedeľu, počnúc divadlami, hercami cez čašníkov, predaj pohonných hmôt až po lekárov či dopravu. Tieto služby musia byť zachované a pracovníci si zasluhujú ocenenie a našu vďaku. Ale sú iné typy prác, ktoré do tejto skupiny nepatria. V súčasnej situácii môžeme vnímať zachovanie dobrých vzťahov nielen v koalícii za spoločné dobro. Toto spoločné dobro by mohlo priniesť aj pozitívnu zmenu vo vzťahu k voľnej nedeli po celospoločenskej diskusii, kedy by mohla predložiť koalícia zákonnú úpravu voľnej nedele, ktorá by zodpovedala celospoločenskému konsenzu. Ďakujem.
Laurenčík, Milan, podpredseda NR SR (2022-05-05):
Ďakujeme za odpoveď, pán minister. My budeme pokračovať s otázkou č. 3, ktorá je od pani poslankyne Zity Pleštinskej, ktorá sa v sále nachádza. Je smerovaná na ministra dopravy a výstavby Slovenskej republiky pána Andreja Doležala a znie: „Kedy sa bude realizovať úprava havarijného stavu cesty I/68 medzi obcami Plavnica – Hromoš – Plaveč – Ľubotín? Súčasný stav vozovky je nevyhovujúci a miestami až havarijný. Vodiči, ktorí využívajú tieto úseky ciest I. triedy, sa sťažujú a prízvukujú, že vozovka, ktorá je v dezolátnom stave, ohrozuje bezpečnosť premávky. V mene starostov obce vás prosím, pán minister, o urýchlenú rekonštrukciu týchto úsekov cesty I/68.“ Pán minister, nech sa páči, máte 5 minút na odpoveď.
Galko, Ľubomír, minister obrany SR (2011-09-07):
Ďakujem pekne. Vážený pán predsedajúci, vážené panie poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 227/2009 Z. z. Účelom návrhu zákona je zosúladenie vnútroštátnej legislatívy s požiadavkami Severoatlantickej aliancie, ktoré vyplývajú z vydania novej edície spojeneckej publikácie pre tvorbu, udržiavanie a spravovanie štandardizačných dokumentov Severoatlantickej aliancie. Návrh zákona sa zameriava aj na skvalitnenie kodifikačných činností, ako aj na zefektívnenie procesov štátneho overovania kvality výrobkov na účely obrany. Vážený pán predsedajúci, vážené panie poslankyne, páni poslanci, dovoľujem si vás požiadať o prerokovanie vládneho návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Jurinová, Erika, podpredsedníčka NR SR (2013-02-08):
Pán poslanec Miškov.
Žitňanská, Jana, poslankyňa NR SR (2013-05-31):
Ďakujem veľmi pekne, pán predseda. Ja by som chcela požiadať, aby sa o mojom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii, hlasovalo až na budúcej schôdzi z dôvodu, že máme dohodnuté stretnutie s pánom ministrom kultúry ešte. Ďakujem pekne.
Paška, Pavol, predseda NR SR (2012-07-25):
Hlasujeme. (Hlasovanie.) 144 prítomných, 110 bolo za, 17 proti, 14 sa zdržalo, 3 nehlasovali. Bod 1 sme schválili.
Šimečka, Michal, podpredseda NR SR (2023-11-15):
Ďakujem veľmi pekne. A teraz budem pokračovať v rozprave vystúpením pána poslanca Františka Majerského. Prosím, máte slovo.
Laššáková, Jana, podpredsedníčka NR SR (2014-02-04):
S reakciou pán poslanec Matovič, nech sa páči.
Pročko, Jozef, poslanec NR SR (2021-10-21):
Tak ako čo mám povedať na toto.
Bublavý, Dušan, poslanec NR SR (2012-07-03):
Vážení kolegovia, ktorí navrhujete tento zákon, viete, až je to také smiešne. My nič, my muzikanti, my sa nechceme spolupodieľať, nech sa spolupodieľajú a znížia si svoj možný zisk, ktorý im určil volebný výsledok, ale bez strany SaS. Nie je vám to troška smiešne? Vy, čo máte plné ústa spravodlivosti a obviňujete stranu SMER – sociálna demokracia z toho, že postihuje úspešných. Veď sa nad sebou zamyslite. Buď nejakým spôsobom komplexne to riešiť, ale nie bez vás. Veď aj vy sa spolupodieľajte, buďte solidárni s naším národom, ktorý sa teraz zmieta, a tak ako celá Európa a celý svet, v kríze. Buďte aj vy solidárni a ponúknite niečo aj zo svojho politického úspechu, ktorý viac-menej bol aj neúspechom. Ďakujem za pozornosť.
Laššáková, Jana, podpredsedníčka NR SR (2014-04-02):
S faktickými poznámkami pani poslankyňa Vaľová, pán poslanec Matovič, pán poslanec Pollák. Končím možnosť prihlásiť sa s faktickými poznámkami. Nech sa páči, pani poslankyňa.
Pleštinská, Zita, poslankyňa NR SR (2022-12-21):
Ďakujem pekne, pán predsedajúci. Marián som rada, že sa nám podarilo nájsť zhodu a môžeme schváliť ešte pred Vianocami rozpočet na rok 2023. V týchto ťažkých časoch je to nesmierne dôležité pre občanov Slovenskej republiky a rovnako aj pre všetky inštitúcie a podnikateľské subjekty a hlavne pre samosprávy, ktoré netrpezlivo čakajú na tento zákon roka. Je chvályhodné, že sa nám podarilo zakomponovať aj výdavkové limity, ktoré boli podmienkou Európskej únie, aby sme mohli čerpať prostriedky z plánu obnovy. Politika je umenie možného, preto vítam pozmeňovací návrh, ktorý si Marián prečítal a verím, že zajtra rozpočet na rok 2023 schválime a takto všetci pokojne odídeme na vianočné sviatky.
Kočiš, Eduard, poslanec NR SR (2021-09-28):
Veľmi pekne ďakujem za slovo, pán predsedajúci. Pohľad strany SaS na túto problematiku je dlhodobo známy, čiže podľa môjho skromného názoru aj do ďalekej budúcnosti hlboko nemenný. Takže určité padnuté alebo trefné poznámky od poslancov vládnej koalície, že by sme tu mali medzi sebou diskutovať nejakým slušným a nejakým kultivovaným spôsobom, tak si myslím, že v tejto hodnotovej, ťažko hodnotovej otázke v podstate ani nie je možné, pretože sú to úplne dva rozdielne uhly pohľadu, úplne dva rozdielne protipóly, takže táto téma je výsostne hodnotová a myslím si, že pokiaľ budú na Slovensku dva segmenty ľudí, tí, ktorí budú mať vždy konzervatívny charakter a tí, ktorí sa budú viac ťahať do toho liberálneho politického spektra, tak tento konflikt vždy bude a myslím si, že žiadnym slušným alebo kultivovaným vystupovaním ho nenahradíme. Čo sa týka finančnej pomoci, tak áno, súhlasím, tá by mala byť naozaj systematická, nemala by byť jednorazová. Jednorazový príspevok môže byť troška nápomocný, ale v žiadnom prípade to nerieši danú situáciu alebo vzniknutú problematiku, ktorá je hodná riešenia, je hodná podpory, ale naozaj tu by sa trebalo zaoberať nad nejakým hlbším poňatím tohto problému. Súhlasím aj to, že počet potratov na území Slovenskej republiky dlhodobo klesá, ale to nie je argument pre to, aby sme sa touto problematikou nezaoberali a nesnažili sa všemožne tehotným ženám pomôcť, resp. poskytnúť im také prostriedky a také možnosti, aby o tejto interrupcii naozaj nemuseli ani vôbec uvažovať alebo sa touto problematikou zaoberať. A, pán kolega, takisto ma zaujala, dokonca šokovala vaša nejaká hypotéza, že ak matka nosí štyri dni v tele mŕtve dieťatko, tak nejaká, nejaký spolok žien tvrdí, že je to niečo nehumánne. Jednoducho ak by to tak bolo, tak jej hrozí sepsa.
Blanár, Juraj, podpredseda NR SR (2023-02-02):
Pán poslanec Dostál, môžete položiť doplňujúcu otázku.
Čepček, Martin, poslanec NR SR (2022-12-08):
Ďakujem pekne. Ja tiež tento návrh zákona nepodporím a mám na to pár dôvodov a niektoré z nich spomenul aj Štefan. Osobne si myslím, že v rodine by mala byť výchova, ale nielen v rodine, ale aj v školstve... (Prerušenie vystúpenia predsedajúcim.)
Galis, Dušan, poslanec NR SR (2015-03-17):
Ďakujem pekne. Pozri sa, pokiaľ ide o šport, šport predsa musí spájať ľudí a nie rozbíjať. Veď to je, to je, žijeme vo vyspelej krajine, žijeme vo vyspelej Európe a predsa nebudeme sa tuná hádať o niektorých veciach, ktoré sú samozrejmosťou. Nepochybujem o tom, že peniaze sa musia dať zohnať a treba nájsť riešenie, aby športovci, ktorí ozaj niečo dokázali a reprezentovali túto krajinu, boli docenení. A ja myslím, že na tomto sa všetci zhodneme. Ďakujem pekne.
Sulík, Richard, predseda NR SR (2010-11-05):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce do rozpravy prihlásiť ústne. Nie. Vyhlasujem rozpravu za skončenú. Chce k rozprave zaujať stanovisko spravodajca?
Hrnčiar, Andrej, podpredseda NR SR (2019-12-05):
Pán poslanec Kollár.
Šutaj Eštok, Matúš, poslanec NR SR (2020-07-23):
Ďakujem pekne za slovo. Pán minister, vy ste vo viacerých bodoch kritizovali odôvodnenie odvolávania pána magistra premiéra, tak ja pôjdem takto po bodoch. Vadí vám, že vás kritizujeme za skrátené legislatívne konania. My iba nastavujeme opäť zrkadlo vám schizofrenikom, pretože keď ste boli v opozičných laviciach, vy ste kritizovali predchádzajúcu vládu za skrátené legislatívne konania. My sme potvrdili všetky rozumné zákony aj skrátené legislatívne konania, ktoré mali pomôcť ľuďom. Ale, prosím vás, povedzte mi, aký súvis mali skrátené legislatívne konania napríklad pri zákonoch o recyklácii plastov, pri zmenách o Súdnej rade či zákon o štátnej službe, keď ste išli robiť opäť politizáciu štátnej služby? Hovoríte o tom, že vás kritizujeme za to, že neplníte vaše programové vyhlásenie vlády. Vo vašom programovom vyhlásení vlády máte 90-krát napísané slovo transparentnosť. Prosím, čo je transparentné na vašich výberových konaniach do štátnej služby? Čo je transparentné pri vašich výberových konaniach na prednostov okresných úradov? Kde je tá transparentnosť, o ktorej hovoríte 90-krát? Hovorili ste o tom, že vám vadí, že vás kritizujeme za nekompetentnosť. Nuž keď vám vadí, že vás kritizujeme za to, že nemocniciam šéfujú lesníci, výrobcovia okien, poprípade ľudia, ktorí sú trestne obvinení za krátenie daní, tak rozumiem, že vám to vadí. Vadí vám aj to, že vás kritizujeme za to, že banskému úradu šéfuje výrobca nábytku. Hovorili ste o čestnosti. Tak sa chcem opýtať, čo je čestné na vláde, ktorú vedie zlodej, klamár a podvodník? Ďakujem pekne.
P. Hrušovský, predseda NR SR: (2003-09-19):
(Hlasovanie.) Prítomných je 136 poslancov, za 131, proti 1, zdržali sa 4. Návrh sme schválili. Prosím, ďalší návrh, pán poslanec. S. Husár, poslanec: Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: ústavnoprávnemu výboru, Výboru Národnej rady pre financie, rozpočet a menu, Výboru Národnej rady pre ľudské práva, národnosti a postavenie žien. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky.
V. Veteška, podpredseda NR SR: (2008-07-01):
Pýtam sa teraz, kto sa ústne hlási do rozpravy. Mikuš Jozef, Cibulková Katarína, Kubánek Stanislav. Končím možnosť ďalších prihlášok do rozpravy k tomuto bodu programu. Ako prvý vystúpi pán poslanec Mikuš Jozef.
Kéry, Marián, poslanec NR SR (2020-11-04):
Ďakujem za slovo. Na úvod chcem povedať, pán poslanec, že každý súdny človek musí odsúdiť takýto ozbrojený konflikt medzi dvoma suverénnymi krajinami, v tomto prípade medzi Azerbajdžanom a Arménskom. Ale ak si dobre pamätáte, na rokovaní zahraničného výboru, kedy ste s pánom poslancom Krúpom predložili návrh uznesenia, tak ja som sa v diskusii prihlásil a vyčítal som, že v bode B ste napísali, že odsudzuje ozbrojené akcie a násilie v regióne Náhorného Karabachu a iných častiach Azerbajdžanu, pretože automaticky po prečítaní si takejto vety nám každému evokuje to, že Náhorný Karabach je časť Azerbajdžanu, a tým pádom aj svojím spôsobom trošku legitimizujeme právo Azerbajdžanu na to, aby toto územie patrilo jemu. Ja som to hneď odmietol, a preto vítam, že prichádza k tejto zmene a už sa nehovorí v iných častiach Azerbajdžanu, ale v okolitých častiach Náhorného Karabachu, ak som to dobre postrehol. Ja, ja rozumiem aj tomu diplomatickému jazyku, nám sa v prvom rade, my musíme mať ambíciu, aby sa tento spor vyriešil diplomatickou cestou, ale jednoducho kocky sú hodené a nebude to také jednoduché. Ale na druhej strane, treba aj otvorene povedať, kto tento konflikt prvý vyvolal, a určite je to azerbajdžanská strana. Máme informácie o tom, že tam používajú kazetové bomby, ktoré sú zakázané, a bombarduje sa civilné obyvateľstvo. A to by sme sa nemuseli báť povedať aj pri inak používaní toho diplomatického jazyka. Ďakujem pekne.
Hrnčiar, Andrej, podpredseda NR SR (2018-06-12):
Poprosím vás, páni poslanci.
Hort, Milan, podpredseda NR SR (2010-10-19):
Pán predseda Najvyššieho súdu ma požiadal, aby som vám odkázal, že na faktické poznámky bude reagovať na vaše mailové adresy osobne, lebo musel ísť pojednávať. Týmto tak činím. Teraz dávam slovo pani ministerke, ktorá sa prihlásila v súlade s § 28 do rozpravy, nech sa páči.
Laššáková, Jana, podpredsedníčka NR SR (2012-09-20):
Pán poslanec, máte možnosť položiť doplňujúcu otázku. Pán poslanec nechce položiť doplňujúcu otázku. Ďakujem pekne pán minister. V poradí tretiu otázku znova položil pán poslanec Cicoň ministrovi pôdohospodárstva a rozvoja vidieka Ľubomírovi Jahnátkovi a otázka znie: „Pán minister, môžete nás informovať, aké kritériá boli zvolené pri plánovanom zlučovaní lesných závodov? Ako je možné, že na území Košického a Prešovského kraja ostanú iba tri lesné závody a na zvyšku Slovenska jedenásť? Máte nám, môžete nám vysvetliť ten nepomer?“ Nech sa páči, veľmi aktuálna otázka. Pán minister, nech sa páči, prosím o odpoveď a oznámenie ukončenia odpovede.
Pellegrini, Peter, predseda NR SR (2015-05-21):
Prezentujme sa a hlasujme o návrhu uznesenia, tak ako je súčasťou materiálu, ktorý bol predložený. (Reakcie z pléna.)
Jurinová, Erika, podpredsedníčka NR SR (2012-10-16):
Ďakujem pekne, pani spravodajkyňa. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ukončujem možnosť prihlásiť sa do rozpravy. Nech sa páči, pani poslankyňa Žitňanská.
Marosz, Ján, poslanec NR SR (2017-12-06):
Hanka, ďakujem ti za celé to úsilie, ktoré si urobila vo vzťahu k ľuďom, ktorí ťa oslovili s týmito podnetmi, a doslova sú to, sú to mnohí z nich poškodení a majú traumy z toho, že akým spôsobom bolo narábané s ich odbornosťou, s ich návrhmi, názormi a boli reštriktívne umlčaní, aby sa neozývali, len aby sme ich rýchlo hasičmi presťahovali a mohli strihať pásku tesne pred župnými voľbami. Nehovoriac o tom, že celé to klientske centrum je jeden z ďalších zámenných obchodov ministra Kaliňáka, teda tá sekcia správy hnuteľného majetku musí byť naozaj silná. Stačí si dať do Googlu zámeny ministra Kaliňáka, všetky tie fakty si prečítate, ktoré hnutie OĽANO prinieslo vo vzťahu k týmto jeho kšeftom. Objektívne povedané, ani klienti, ani občania Žiliny nemajú šancu veľmi do toho klientskeho centra sa dostať, je to ďaleko odvšadiaľ. Už teraz sú tam dopravné kolapsy, dopravné zápchy. Tí zamestnanci, vyše 200 ľudí tam nemá kde zaparkovať. Na to jednoducho sa zapadlo, však ide len o skúšobnú prevádzku nejakého pásu, nejakého stroja. To je doslova ohýbanie zákona cez koleno, ohýbanie štandardných postupov a procesov. Tí, ktorí majú dodržiavať nad zákonnosťou, tak sami túto zákonnosť porušujú. To je naozaj smutné. A aj toto je jeden z pekných kamienkov tej mozaiky, prečo by mal byť minister vnútra Kaliňák odvolaný zo svojej funkcie.